**Ministru kabineta noteikumu projekta "Grozījumi Ministru kabineta 2015. gada 14. aprīļa noteikumos Nr. 193 "Darbības programmas "Izaugsme un nodarbinātība" 9.2.1. specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām" 9.2.1.1. pasākuma "Profesionāla sociālā darba attīstība pašvaldībās" īstenošanas noteikumi" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts paredz samazināt 9.2.1. specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijā esošām personām" (turpmāk – SAM 9.2.1.) 9.2.1.1. pasākuma "Profesionāla sociālā darba attīstība pašvaldībās" (turpmāk – 9.2.1.1. pasākums) kopējo attiecināmo finansējumu par 60 360 *euro.* Finansējums tiks pārdalīts SAM 9.2.1. 9.2.1.3. pasākumam "Atbalsts speciālistiem darbam ar bērniem ar saskarsmes grūtībām un uzvedības traucējumiem un vardarbību ģimenē" (turpmāk – 9.2.1.3. pasākums).Papildus noteikumu projekts paredz par vienu gadu, t.i., līdz 2023. gada 31. decembrim, pagarināt 9.2.1.1. pasākuma projekta īstenošanas termiņu, sadarbības partnera projekta īstenošanas personāla atlīdzības, iekšzemes komandējumu un darba (dienesta) braucienu izmaksas pilotprojektu īstenošanas ietvaros kompensēt atbilstoši vienas vienības izmaksu metodikai, kā arī citu tehnisku un redakcionālu precizējumu veikšanu. Tiesību akts stāsies spēkā pēc tā publicēšanas oficiālajā laikrakstā "Latvijas Vēstnesis" – indikatīvi 2018. gada III. ceturksnī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts "Grozījumi Ministru kabineta 2015. gada 14. aprīļa noteikumos Nr. 193 "Darbības programmas "Izaugsme un nodarbinātība" 9.2.1. specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām" 9.2.1.1. pasākuma "Profesionāla sociālā darba attīstība pašvaldībās" īstenošanas noteikumi" (turpmāk – noteikumu projekts) ir izstrādāts saskaņā ar Eiropas Savienības struktūrfondu un Kohēzijas fonda 2014. –2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība. | Noteikumu projekts paredz:**1. Samazināt 9.2.1.1. pasākuma pieejamo maksimālo kopējo finansējumu** (tai skaitā, Eiropas Sociālā fonda (turpmāk – ESF) finansējumu un valsts budžeta finansējumu) par 60 360 *euro* (no 8 526 615 *euro* uz 8 466 256 *euro). Skaidrojumu par 1 euro starpību skat. III. sadaļas 6. punktā).*Veicot 9.2.1.1. pasākuma ietvaros īstenotā projekta Nr. 9.2.1.1/15/I/001 "Profesionāla sociālā darba attīstība pašvaldībās" (turpmāk – 9.2.1.1. pasākuma projekts) faktiskās situācijas izvērtējumu, ir secināts, ka projekta darbības "Pašvaldību sociālo dienestu un citu pašvaldības izveidoto sociālo pakalpojumu sniedzēju sociālā darba speciālistu profesionālās kompetences pilnveide – dalība apmācībās un supervīzijā" īstenošanā, t.sk. kompensācijas izmaksā pašvaldībām (70% apmērā par apmācību un supervīzijas nodrošināšanu) ir radies finanšu ietaupījums, jo pašvaldību sociālo darbinieku iesaiste profesionālās kompetences pilnveidē projekta ietvaros ir mazāka nekā sākotnēji plānots.Ņemot vērā, ka 9.2.1.3. pasākumā "Atbalsts speciālistiem darbam ar bērniem ar saskarsmes grūtībām un uzvedības traucējumiem un vardarbību ģimenē" (turpmāk – 9.2.1.3. pasākums) ir identificēta papildu finansējuma nepieciešamība un to, ka 9.2.1.1. un 9.2.1.3. pasākums īsteno vienu SAM 9.2.1. mērķi – sniegt atbalstu pašvaldībās esošajiem speciālistiem darbā ar dažādām riska situācijās esošām personām, finansējums 60 360 *euro* apmērā tiks pārdalīts 9.2.1.3. pasākuma ietvaros Valsts bērnu tiesību aizsardzības inspekcijas (turpmāk – VBTAI) īstenotajam projektam Nr. 9.2.1.3/16/I/001 "Atbalsta sistēmas pilnveide bērniem ar saskarsmes grūtībām, uzvedības traucējumiem un vardarbību ģimenē" (turpmāk – 9.1.2.3. pasākuma projekts), viena speciālā pedagoga amata vietas izveidei (t.i., atlīdzības, darba vietas aprīkojuma izmaksām un netiešajām attiecināmajām izmaksām)[[1]](#footnote-1).Kopējā pieejamā finansējuma samazinājums neietekmēs 9.2.1.1. pasākuma rezultātu un mērķu sasniegšanu.**2. Pagarināt 9.2.1.1. pasākuma projekta īstenošanas termiņu.**Šobrīd MK noteikumu Nr. 193 36. punktā ir noteikts, ka pasākuma ietvaros projektu īsteno saskaņā ar vienošanos par projekta īstenošanu, bet ne ilgāk kā līdz 2022. gada 31. decembrim. Līdzšinējā 9.2.1.1. pasākuma projekta īstenošana liecina, ka atsevišķu projekta darbību, tostarp, projekta darbību Nr.2 "Metodiku izstrāde pašvaldību sociālo dienestu sociālajiem darbiniekiem darbam ar klientu mērķa grupām, kā arī sociālo darbinieku apmācība šo metodiku ieviešanai darbā un pilotprojektu īstenošana", Nr.3. "Pašvaldību sociālo dienestu vadības kvalitātes modeļa izstrāde un pilotprojektu īstenošana", Nr.6. "Ex-ante un ex-post izvērtējumi pašvaldību sociālo dienestu darbības efektivitātes novērtēšanai", īstenošana notiks ilgākā laika periodā nekā sākotnēji plānots. Tas skaidrojams ar to, ka projekta personāls papildu laiku un cilvēkresursus ieguldīja ar projekta darbības Nr.1. "Pašvaldību sociālo dienestu un citu pašvaldības izveidoto sociālo pakalpojumu sniedzēju sociālā darba speciālistu profesionālās kompetences pilnveide – dalība apmācībās un supervīzijā" (turpmāk – projekta darbība Nr.1.) īstenošanas nosacījumu maiņu saistītu procesu īstenošanā un organizēšanā, t.sk., tipveida līgumu par supervīzijas un apmācību nodrošināšanu gatavošanā, informatīvo materiālu pakalpojuma sniedzējiem un pašvaldībām aktualizēšanā, kā arī veicot apjomīgu skaidrojošo darbu pašvaldībām.Ņemot vērā nobīdes iepriekš minēto darbību īstenošanā un faktu, ka pašvaldības apmācību un supervīzijas nodrošināšanā sociālā darba speciālistiem 9.2.1.1. pasākuma projekta ietvaros vēl joprojām iesaistās ar zemu intensitāti, LM meklē dažādas iespējas, kā pilnveidot pašvaldību darbu. Lai nodrošinātu kvalitatīvāku un efektīvāku sociālo darbu pašvaldībās, noteikumu projektā savlaicīgi tiek paredzēts 9.2.1.1. pasākuma projekta īstenošanas termiņu pagarināt par vienu gadu, t.i., līdz 2023. gada 31. decembrim **–** maksimālajam projekta īstenošanas termiņam. Pagarinājuma periodā pašvaldības varēs turpināt saņemt izdevumu kompensāciju apmācību un supervīzijas pakalpojuma nodrošināšanā. Tiks organizēta ikgadējā konference sociālā darba speciālistiem, kas ir viens no apmeklētākajiem 9.2.1.1. pasākuma projekta ietvaros īstenotajiem pasākumiem. Tiks turpināts metodisko sanāksmju cikls un tematiskās diskusijas par aktuālām tēmām sociālajā darbā, kā arī izdots periodiskais izdevums "Sociālais darbs Latvijā", kas iznāk divas reizes gadā. Papildus iepriekš minētajam, Saeimā 2018. gada 13. jūnijā tika skatīti grozījumi Sociālo pakalpojumu un sociālās palīdzības likumā (turpmāk – SPSP likums) 1.lasījumā. LM plāno iesniegt priekšlikumu grozījumiem SPSP likumā uz 2. lasījumu, pagarinot ar sociālā darba speciālistu profesionālās kompetences (apmācību un supervīzijas) pilnveides nodrošināšanu saistīto izdevumu segšanu (kas tiek īstenota Eiropas Savienības politiku instrumentu ietvaros), Ministru kabineta noteiktajā apmērā arī 2023. gadā.Projekta īstenošanas termiņa pagarināšanai nav nepieciešams papildu finansējums, gluži pretēji – projekta termiņa pagarinājums ļaus pilnībā apgūt Latvijai šai programmā pieejamo Eiropas Savienības fondu piešķīrumu un sekmīgi sasniegt Darbības programmā "Izaugsme un nodarbinātība" noteiktos uzraudzības rādītājus.Finansējums 2023. gada ietvaros īstenoto projekta darbību īstenošanai (indikatīvi 448 257.18 *euro*), tiks pārdalīts no projekta darbībai Nr.1 paredzētā finansējuma, kur ir izveidojies ietaupījums, jo ne visas pašvaldības projekta ietvaros saņem kompensāciju profesionālās pilnveides nodrošināšanai sociālā darba speciālistiem. **3. precizēt 9.2.1.1 pasākuma ietvaros īstenotajos pilotprojektos sadarbības partnerim paredzēto izmaksu kompensēšanas kārtību.**Lai vienkāršotu MK noteikumu Nr. 575 16.2., 16.3. un 16.5. apakšpunktos minēto pilotprojektu izmaksu administrēšanu, noteikumu projekts paredz noteikt, ka minēto pilotprojektu ietvaros finansējuma saņēmējs sadarbības partnerim projekta īstenošanas personāla atlīdzības izmaksas, iekšzemes komandējumu un darba (dienesta) braucienu izmaksas (t.sk., dienas nauda, nakšņošana un ceļa izvedumi) kompensē atbilstoši vienas vienības izmaksu metodikai. Šāda izmaksu kompensēšanas pieeja samazinās administratīvo slogu finansējuma saņēmējam, sadarbības partnerim un sadarbības iestādei izmaksu pamatojošās dokumentācijas apkopošanā, iesniegšanā un pārbaudē, kas ir būtiski, lai iesaistīto pušu (finansējuma saņēmēja un sadarbības partneru) resursi maksimāli tiktu koncentrēti un pilotprojektu satura kvalitāti. Minēto vienas vienības izmaksu metodiku izstrādās atbildīgā iestāde (indikatīvi līdz 2018.gada septembrim) saskaņā ar FM 05.12.2017. vadlīnijām Nr. 4.4. "Metodika par vienas vienības standartlikmes piemērošanu 2014. – 2020. gada plānošanas periodā" un saskaņos ar vadošo iestādi. Pilotprojektu īstenošana tiks uzsākta atbilstoši plānotajam laika grafikam, t.i., 2018. gada septembrī. Līdz brīdim, kad atbildīgā iestāde apstiprinās vienas vienības izmaksu metodiku, finansējuma saņēmējs sadarbības partnerim projekta īstenošanas personāla atlīdzības izmaksas, iekšzemes komandējumu un darba (dienesta) braucienu izmaksas (t.sk., dienas nauda, nakšņošana un ceļa izvedumi), minēto pilotprojektu ietvaros, kompensēs atbilstoši reālajam izmaksu uzskaitījumam. Izmaksu kompensēšanas kārtības precizēšana nerada finanšu ietekmi uz pilotprojektu īstenošanu.**4. Citu tehnisku un redakcionālu precizējumu veikšanu.**Lai nodrošinātu tiesiskā regulējuma normu nepārprotamu un skaidru izpratni, tiek precizēti atsevišķi 9.2.1.1. pasākuma īstenošanas nosacījumi:- šobrīd MK noteikumos Nr. 193 ir noteikts, ka supervīzijas pakalpojuma izmaksas nedrīkst pārsniegt, 18.1 6. apakšpunktā noteiktās izmaksas, taču ņemot vērā, ka supervīzijas pakalpojumam ir noteikts fiksēts izmaksu apmērs, nepieciešams precizēt 25.1 1.1.6. apakšpunktu, nosakot, ka supervīzijas pakalpojuma izmaksas atbilst MK noteikumu Nr. 193 18.1 6. apakšpunktā noteiktajam izmaksu limitam;- noteikumu projekts paredz precizēt MK noteikumu Nr. 193 18.16.3. apakšpunktā minētos supervīzijas sesiju veidus, izdalot, grupas, komandas vai organizācijas supervīzijas, kā arī veikt tehniskus un redakcionālus precizējumus;- atsevišķos punktos tiek nodalītas finansējuma saņēmēja projekta īstenošanas un vadības personāla un sadarbības partnera projekta īstenošanas personāla iekšzemes komandējumu, darba (dienesta) braucienu un ārvalstu komandējumu izmaksu aprēķināšanas un atlīdzības kārtība. |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija |
| 4. | Cita informācija | Izvērtējot ierosināto grozījumu ietekmi uz finansējuma saņēmēju un ņemot vērā iepriekš minēto, pēc MK noteikumu Nr. 193 spēkā stāšanas tiks ierosināts veikt attiecīgus grozījumus 9.2.1.1. pasākuma projektā, tai skaitā projekta iesnieguma 2. pielikumā ("Finansēšanas plāns"), jo pašreiz projekts tiek īstenots atbilstoši šobrīd spēkā esošajai MK noteikumu Nr. 193 redakcijai. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. pašvaldības un to izveidoto sociālo pakalpojumu sniedzēju sociālā darba speciālisti;2. pašvaldību sociālie dienesti un to sociālā darba speciālisti. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts tieši neietekmē tautsaimniecību un sabiedrības mērķgrupas, kā arī nesniedz ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem. Noteikumu projekts nerada ietekmi uz konkurenci, vidi, veselību un nevalstiskajām organizācijām.Sabiedrības grupām un institūcijām noteikumu projekts nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija |  |

|  |  |  |
| --- | --- | --- |
|  |  | **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018. gads** | Turpmākie trīs gadi (*euro*) |
| **2019.** | **2020.** | **2021.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 757 357 | 0 | 1 418 723 | 0 | 1 291 171 | 0 | -344 206 |
| 2. Budžeta izdevumi: | 891008 | 0 | 1 669 086 | 0 | 1 519 025 | 0 | -404 949 |
| 3. Finansiālā ietekme: | 133 651 | 0 | 250 363 | 0 | 227 854 | 0 | 60 743 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme: | 133 651 | 0 | 250 363 | 0 | 227 854 | 0 | 60 743 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar MK noteikumiem Nr. 193, šobrīd 9.2.1.1. pasākuma projektam pieejamais maksimālais kopējais attiecināmais finansējums ir 8 526 615 *euro*, tai skaitā ESF finansējums 7 247 622 *euro* un valsts budžeta finansējums 1 278 993 *euro.* Finansējuma saņēmējs projekta iesniegumā kopējo attiecināmo finansējumu plāno ne vairāk kā 8 526 373 *euro* apmērā, tai skaitā ESF finansējumu 7 247 416 *euro* un valsts budžeta finansējumu 1 278 957 *euro*, ņemot vērā, ka projekta kopējais finansējums ir samazināts par 242 *euro*, t.i., piemērotā līgumsoda apmērā 9.2.1.1. pasākuma projekta ietvaros 06.05.2016. noslēgtajā iepirkuma līgumā Nr. LM2016/35-5-10/24, jo tika kavēts periodiskā izdevuma par sociālā darba aktualitātēm izstrādes termiņš.Noteikumu projekts paredz samazināt (pārdalot uz 9.2.1.3.pasākumu) 9.2.1.1. pasākuma ietvaros projektam pieejamo maksimālo kopējo attiecināmo finansējumu par 60 360 *euro*, līdz ar to, pēc noteikumu projekta spēkā stāšanās dienas 9.2.1.1. pasākuma ietvaros projektam pieejamais maksimālais finansējums būs 8 466 013 *euro,* tai skaitā ESF finansējums 7 196 112 *euro* un valsts budžeta finansējums 1 269 901 *euro.* Kopējais projekta valsts budžeta finansējums tiek palielināts par 1 *euro*, ņemot vērā MK noteikumu Nr. 193 9. punktā noteikto, ka maksimālais attiecināmais ESF finansējuma apmērs nepārsniedz 85 procentus no projektam pieejamā kopējā attiecināmā finansējuma, līdz ar to, projekta kopējais finansējums būs 8 466 256 *euro*, tai skaitā ESF finansējums 7 196 317 *euro* un valsts budžeta finansējums 1 269 939 *euro*.Budžeta ieņēmumi ir finansējuma ESF daļa 85% apmērā no pasākuma attiecināmām izmaksām. Budžeta izdevumi ir kopējie pasākuma ieviešanai nepieciešamie publiskā finansējuma (ESF un valsts budžeta) līdzekļi attiecīgajā gadā.**2015. gadā** kopējais faktiskais apgūtais finansējums (atbilstoši Valsts kases izdrukai) 50 083 *euro*, tai skaitā ESF finansējums 42 571 *euro* un valsts budžeta finansējums 7 512 *euro.***2016. gadā** kopējais faktiskais apgūtais finansējums, atbilstoši faktiskajām projekta izmaksām 343 654 *euro*, tai skaitā ESF finansējums 292 106 *euro* un valsts budžeta finansējums 51 548 *euro.* **2017. gadā** kopējais faktiskais apgūtais finansējums (atbilstoši Valsts kases izdrukai) 405 304 *euro,* tai skaitā ESF finansējums344 508 *euro* un valsts budžetafinansējums 60 796 *euro.* Par 242 *euro* tika samazināts projekta kopējais finansējums (t.i., piemērotais līgumsods iepirkuma līgumā Nr. LM2016/35-5-10/24). **2018. gadā** 9.2.1.1. pasākuma projektam valsts budžeta ilgtermiņa saistībās apstiprināts finansējums 891 008 *euro*, tai skaitā ESF finansējums 757 357*euro* un valsts budžeta finansējums 133 651*euro.***2019. gadā** 9.2.1.1. pasākuma projektam valsts budžeta ilgtermiņa saistībās apstiprināts finansējums 1 669 086 *euro*, tai skaitā ESF finansējums 1 418 723 *euro* un valsts budžeta finansējums 250 363*euro.* **2020. gadā** 9.2.1.1. pasākuma projektam valsts budžeta ilgtermiņa saistībās apstiprināts finansējums 1 519 025 *euro*, tai skaitā ESF finansējums 1 291 171 *euro* un valsts budžeta finansējums 227 854 *euro.***2021. gadā** 9.2.1.1. pasākuma projektam valsts budžeta ilgtermiņa saistībās apstiprināts finansējums 1 114 076 *euro*, tai skaitā ESF finansējums 946 965 *euro* un valsts budžeta finansējums 167 111 *euro.*Pēc noteikumu projekta stāšanās spēkā, projekta kopējais finansējums **2018.**, **2019**., **2020.** un **2021. gadā** indikatīvi plānots tāds pats kā valsts budžeta ilgtermiņa saistībās apstiprinātais (skat. informāciju augstāk).Turpmākajiem projekta īstenošanas gadiem paredzētais kopējais finansējums, kas šobrīd nav paredzēts valsts budžeta ilgtermiņa saistībās, ir:**2022. gadā** 2 025 520 *euro*, tai skaitā ESF finansējums 1 721 692 *euro* un valsts budžeta finansējums 303 828 *euro*.**2023. gadā** 448 258 *euro*, tai skaitā ESF finansējums 381 019 *euro* un valsts budžeta finansējums 67 239 *euro*. |
| 7. Amata vietu skaita izmaiņas |  |
| 8. Cita informācija | Finansējuma sadalījums pa gadiem norādīts indikatīvi un var tikt precizēts. Jāņem vērā, ka 9.2.1.1. pasākuma projekta kopējais plānotais finansējums valsts budžetā daļēji neatbilst kopējam plānotajam finansējumam, kas šobrīd norādīts 9.2.1.1. pasākuma projekta iesnieguma finansēšanas plānā un tas tiks precizēts ar kārtējiem grozījumiem, t.i. pēc MK noteikumu spēkā stāšanās tiks ierosināts veikt attiecīgus grozījumus 9.2.1.1. pasākuma projektā, tai skaitā projekta 2. pielikumā ("Finansēšanas plāns"). |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Noteikumu projektu ir nepieciešams izskatīt vienlaikus ar Labklājības ministrijas izstrādāto MK noteikumu projektu "Grozījumi Ministru kabineta 2015. gada 6. oktobra noteikumos Nr. 575 "Darbības programmas "Izaugsme un nodarbinātība" 9.2.1. specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijā esošām personām" 9.2.1.3. pasākuma "Atbalsts speciālistiem darbam ar bērniem ar saskarsmes grūtībām un uzvedības traucējumiem un vardarbību ģimenē" īstenošanas noteikumi". |
| 2. | Atbildīgā institūcija | Labklājības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts šo jomu neskar. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties noteikumu projekta izstrādē, ievietojot noteikumu projektu tīmekļa vietnē [www.lm.gov.lv](http://www.lm.gov.lv) un aicinot no 2018. gada 14. marta līdz 2018. gada 30. martam sabiedrības pārstāvjus: 1) rakstiski sniegt viedokli par noteikumu projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv; 2) klātienē. |
| 3. | Sabiedrības līdzdalības rezultāti | Līdz noteikumu projekta izsludināšanai Valsts sekretāru sanāksmē (tai skaitā līdz 2018. gada 30. martam) par noteikumu projektu sabiedrības viedoklis netika saņemts. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Eiropas Savienības struktūrfondu un Kohēzijas fondu vadībā iesaistītās atbildīgās iestādes funkcijas pilda Labklājības ministrija, sadarbības iestādes funkcijas – Centrālā finanšu un līgumu aģentūra. Projekta finansējuma saņēmējs – Labklājības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav |

Labklājības ministrs Jānis Reirs

Sāre, 67021652

Egita.Sare@lm.gov.lv

1. Pamatojumu speciālā pedagoga amata vietas izveidei skatīt: Ministru kabineta noteikumu projekta "Grozījumi Ministru kabineta 2015. gada 6. oktobra noteikumos Nr. 575 "Darbības programmas "Izaugsme un nodarbinātība" 9.2.1. specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijā esošām personām" 9.2.1.3. pasākuma "Atbalsts speciālistiem darbam ar bērniem ar saskarsmes grūtībām un uzvedības traucējumiem un vardarbību ģimenē" īstenošanas noteikumi" sākotnējās ietekmes novērtējuma ziņojumā. [↑](#footnote-ref-1)